cyanic-selkie/wikianc huggingface dataset:
Ντράγκαν Σάκοτα
Σταδιοδρομία
Ο Σάκοτα αγωνίστηκε στην ομάδα της ΙΜΤ Βελιγραδίου από το 1972 ως το 1983. Στον ίδιο σύλλογο ξεκίνησε την προπονητική του καριέρα το 1983, παραμένοντας ως το 1988 και κατακτώντας το κύπελλο Γιουγκοσλαβίας του 1987, κερδίζοντας στον τελικό την Ολίμπια Λουμπλιάνας με 76-73.
Το 1990-91, κατέκτησε με την ομάδα του ΠΑΟΚ το κύπελλο Κυπελλούχων στη Γενεύη, όπου κέρδισε τη Σαραγόσα με 76-72.
Στο υπόλοιπο της δεκαετίας του '90, θήτευσε στις ομάδες του Απόλλωνα Πατρών, του Ηρακλή και του Περιστερίου, ενώ θήτευσε και πάλι ως βοηθός στην εθνική Γιουγκοσλαβίας το 1999.
Το καλοκαίρι του 2005, υπέγραψε διετές συμβόλαιο με την ομάδα του Ερυθρού Αστέρα Βελιγραδίου, φθάνοντας ως την προημιτελική φάση του ULEB Cup του 2007, όπου αποκλείστηκε από τη μετέπειτα τροπαιούχο Ρεάλ Μαδρίτης. Επίσης, κατέκτησε το κύπελλο Σερβίας του 2006 και παραιτήθηκε από τον πάγκο της ομάδας τον Μάρτιο του 2007, δίνοντας τη θέση του στον Στέβαν Κάρατζιτς.
Το 2006, ανέλαβε χρέη προπονητή στην εθνική Σερβίας στη θέση του Ομπράντοβιτς, οδηγώντας την ομάδα στο παγκόσμιο πρωτάθλημα της Ιαπωνίας. Οι Σέρβοι απέτυχαν να μπουν στην πρώτη οκτάδα, με τον Σάκοτα να παραιτείται στα τέλη Μαΐου του 2007.
Τον Ιανουάριο του 2008, κάθισε στον πάγκο της Φορτιτούντο Μπολόνια, παραμένοντας ως τον Δεκέμβριο του ίδιου έτους, ενώ από το 2010 ως το 2012 εργάστηκε στην Τουρκία, αρχικά στην Τράμπζονσπορ και στη συνέχεια στην Αντάλια Σπορ.
Το καλοκαίρι του 2014 επέστρεψε στην ομάδα της ΑΕΚ, παραμένοντας στον πάγκο της ομάδας μέχρι τα μέσα της σεζόν 2015-16, όταν και ανέλαβε καθήκοντα γενικού διευθυντή του συλλόγου. Στις 8 Δεκεμβρίου 2017 ξαναγύρισε στον πάγκο της ΑΕΚ, ως προπονητής.
Τον Φεβρουάριο του 2018 κατακτά το Κύπελλο Ελλάδας με την ΑΕΚ κόντρα στον Ολυμπιακό (88-83) στο κλειστό του Ηρακλείου Κρήτης. Στις 6 Μαΐου 2018 κατακτά τον ευρωπαϊκό τίτλο του Μπάσκετμπολ Τσάμπιονς Λιγκ. Στις 19 Ιουνίου ανακοινώθηκε ότι αναλαμβάνει τη θέση του τεχνικού διευθυντή της ΑΕΚ, όντας παράλληλα επικεφαλής του αναπτυξιακού προγράμματος.
Στις 23 Νοεμβρίου 2019, ανακοινώθηκε από τον Ερυθρό Αστέρα, ως πρώτος προπονητής της ομάδας. Στις 8 Ιουνίου ανακοινώθηκε η απομάκρυνσή του από τον πάγκο της σέρβικης ομάδας.
Στις 20 Μαρτίου 2022, η ισπανική Σαραγόσα ανακοίνωσε την πρόσληψη του Σάκοτα στη θέση του προπονητή, μέχρι το τέλος της σεζόν.
Στις 5 Δεκεμβρίου 2022, συμφώνησε με την ιταλική Ρέτζο Εμίλια.
Πηγές
Κατηγορία:Σέρβοι καλαθοσφαιριστές Κατηγορία:Σέρβοι προπονητές καλαθοσφαίρισης Κατηγορία:Αμερικανοί προπονητές καλαθοσφαίρισης Κατηγορία:Ισραηλινοί προπονητές καλαθοσφαίρισης Κατηγορία:Προπονητές καλαθοσφαίρισης Άρη Κατηγορία:Προπονητές καλαθοσφαίρισης ΠΑΟΚ Κατηγορία:Προπονητές καλαθοσφαίρισης ΑΕΚ Κατηγορία:Προπονητές καλαθοσφαίρισης Απόλλωνα Πατρών Κατηγορία:Προπονητές καλαθοσφαίρισης Περιστερίου Κατηγορία:Προπονητές καλαθοσφαίρισης Ηρακλή‎ Κατηγορία:Προπονητές καλαθοσφαίρισης σερβικών συλλόγων Κατηγορία:Προπονητές καλαθοσφαίρισης τουρκικών συλλόγων‎ Κατηγορία:Προπονητές καλαθοσφαίρισης ιταλικών συλλόγων Κατηγορία:Προπονητές καλαθοσφαίρισης κροατικών συλλόγων‎ Κατηγορία:Προπονητές καλαθοσφαίρισης Ολυμπιακού Πειραιώς Κατηγορία:Προπονητές καλαθοσφαίρισης Ερυθρού Αστέρα Βελιγραδίου
Κατσιαρίνα Μπαρισέβιτς
Η Κατσιαρίνα Ανατόλιεουνα Μπαρισέβιτς (Кацярына Анатольеўна Барысевіч, γενν. 2 Αυγούστου 1984) είναι δημοσιογράφος απο τη Λευκορωσία. Είναι ανταποκρίτρια για τον ανεξάρτητο ιστότοπο ειδήσεων Tut.By. Έχει εργαστεί στο Ευρωπαϊκό Ραδιόφωνο για τη Λευκορωσία και σε άλλα μέσα ενημέρωσης. Ανέφερε για το θάνατο του Ράμαν Μπανταρέκα το 2020. Συνελήφθη στις 19 Νοεμβρίου 2020, στο Μινσκ.
Στις 24 Νοεμβρίου 2020, η οργάνωση ανθρωπίνων δικαιωμάτων Διεθνής Αμνηστία την χαρακτήρισε φυλακισμένη συνείδησης για την υπόθεση Μπανταρένκα. Την ίδια ημέρα, δέκα οργανώσεις (το Κέντρο Ανθρωπίνων Δικαιωμάτων Βιάσνα, η Ένωση Δημοσιογράφων της Λευκορωσίας, η Επιτροπή του Ελσίνκι της Λευκορωσίας και άλλες) έκαναν κοινή δήλωση και τη χαρακτήρισαν ως πολιτική κρατούμενη. Ο Μπόρις Χάρετσκι, αντιπρόεδρος της Ένωσης Δημοσιογράφων της Λευκορωσίας, δήλωσε ότι οι αρχές δεν πολεμούν το πρόβλημα, αλλά τα μέσα ενημέρωσης, «Πιστεύουν ότι εάν ο Τύπος δεν γράφει για τον Μπανταρένκα, οι άνθρωποι δεν θα το ανακαλύψουν. Φυσικά, θα ξέρουν τα πάντα, αλλά τα μέσα ενημέρωσης εξακολουθούν να δέχονται επίθεση."
Στις 16 Δεκεμβρίου 2020, την προστασία της πολιτικης κρατούμενης ανέλαβε ο Τζεμ Εζντεμίρ, βουλευτής του Γερμανικού Κοινοβουλίου.
Στις 2 Μαρτίου 2021, η Μπαρισέβιτς καταδικάστηκε σε εξάμηνη φυλάκιση και πρόστιμο για την αναφορά προσωπικών δεδομένων σχετικά με το θάνατο του Ραμάν Μπανταρένκα κατά τη διάρκεια των διαδηλώσεων του 2020-21 στη Λευκορωσία κατά του Προέδρου της χώρας, Αλεξάντερ Λουκασένκο.
Μεταξύ άλλων, η φυλάκιση και η καταδίκη της Μπαρισέβιτς καταδικάστηκαν από την Ευρωπαϊκή Ομοσπονδία Δημοσιογράφων, την Επιτροπή Προστασίας Δημοσιογράφων και το Διεθνές Ινστιτούτο Τύπου.
Μαζί με την Ντάρια Τσούλτσοβα και την Κατσιαρίνα Αντρέεβα, της απονεμήθηκε, στις 9 Απριλίου 2021, το Βραβείο «Τιμή της Δημοσιογραφίας» που πήρε το όνομά του από τον ιδρυτή της BelaPAN, Αλές Λίπαϊj.
Εξωτερικοί σύνδεσμοι
Κατηγορία:Λευκορώσοι δημοσιογράφοι Κατηγορία:Σελίδες με πηγές CS1 στα Ρωσικά (ru) Κατηγορία:Σελίδες με μη επιθεωρημένες μεταφράσεις
Κατάδυση από μεγάλο ύψος στο Παγκόσμιο Πρωτάθλημα Υγρού Στίβου 2019
{{Infobox swimming meet }}
Η Κατάδυση από μεγάλο ύψος στο Παγκόσμιο Πρωτάθλημα Υγρού Στίβου 2019 πραγματοποιήθηκε από τις 22 έως τις 24 Ιουλίου 2019.
Πρόγραμμα
Δύο αγωνίσματα διοργανώθηκαν.
Όλες οι ώρες είναι τοπικές (UTC+9).
Εξωτερικοί σύνδεσμοι
Κατάδυση από μεγάλο ύψος
Φερδινάνδος του Βιζέου
Ο Φερδινάνδος, πορτογαλ. Fernando (1433 - 1470) από τον Οίκο των Αβίς ήταν δούκας τού Βιζέου (1460-70), τού Μπέζα (1453-70) και πρίγκιπας (διάδοχος) της Πορτογαλίας (1438-51, 51-52).
Βιογραφία
Ήταν ο δευτερότοκος (επιζήσας) γιος τού Εδουάρδου της Πορτογαλίας και της Ελεονόρας των Τραστάμαρα, κόρης τού Φερδινάνδου Α΄ της Αραγωνίας. Γεννήθηκε στο Αλμέιριμ.
Όταν ο μεγαλύτερος αδελφός του Αλφόνσος Ε΄ έγινε βασιλιάς της Πορτογαλίας το 1438 και δεν είχε αποκτήσει ακόμη τέκνα, ο Φερδινάνδος ορκίστηκε πρίγκιπας (διάδοχος) της Πορτογαλίας. Στα τέλη Ιανουαρίου 1451 ο Αλφόνσος Ε΄ απέκτησε έναν γιο, που όμως απεβίωσε λίγες ημέρες μετά (Φεβρουάριος 1451). Τότε ο Φερδινάνδος έγινε πάλι πρίγκιπας της Πορτογαλίας. Ένα έτος μετά (Φεβρουάριος 1452) ο Αλφόνσος απέκτησε την κόρη του Ιωάννα και από τότε έπαυσε ο Φερδινάνδος να είναι διάδοχος.
Τότε έφυγε από τη χώρα αναζητώντας την περιπέτεια. Ήθελε να πάει στον εκ μητρός θείο του Αλφόνσο Ε΄ της Αραγωνίας, Νάπολης & Σικελίας, που δεν είχε νόμιμα τέκνα. Σκέφθηκε να μεταβεί στη Ν. Ιταλία με σκοπό να τον κληρονομήσει, όμως όταν ο Αλφόνσος Ε΄ έμαθε ότι διέφυγε, διέταξε τον κόμη της Ολτεμίρα -που με το στόλο του περιπολούσε το πέρασμα τού Γιβραλτάρ- να τον συναντήσει και να τον φέρει πίσω στη χώρα.
Το 1453 τον έκανε 1ο δούκα της Μπέζα (Beja). To 1460 απεβίωσε ο θείος του Ερρίκος ο θαλασσοπόρος δούκας τού Βιζέου, μέγας μάγιστρος τού Τάγματος τού Χριστού και υπεύθυνος των Ανακαλύψεων (εξερευνητικών ταξιδιών)· τον διαδέχθηκε και στις τρεις αυτές θέσεις.
Το 1458 συνόδευσε τον αδελφό του στις Πορτογαλικές κτήσεις της Βόρειας Αφρικής: στην κατάληψη της πόλης Αλκάσερ Σεγκουέρ (νυν Κσαρ ες-Σεγκίρ τού Μαρόκου). Επίσης το 1468 οδήγησε έναν Πορτογαλικό στόλο στην κατάκτηση και καταστροφή τού λιμένος της Άνφα (νυν μέρος της Καζαμπλάνκα), που ήταν βάση Βαρβερίνων πειρατών. Απεβίωσε στο Σετούμπαλ το 1470 σε ηλικία 37 ετών και τάφηκε στη μονή Ρελιζιόζας ντα Κονσέισαο στην Μπέζα, που είχε ιδρύσει η σύζυγός του.
Οικογένεια
Νυμφεύτηκε το 1447 την εξαδέλφη του Βεατρίκη των Αβίς, κόρη τού Ιωάννη κοντόσταυλου της Πορτογαλίας και είχε τέκνα:
Αναφορές
Κατηγορία:Οίκος των Αβίς
Ένγκελμπερτ Χούμπερντινκ
Ο Έγκελμπερτ Χούμπερντινκ (γερμ.: Engelbert Humperdinck, 1 Σεπτεμβρίου 1854 - 27 Σεπτεμβρίου 1921) ήταν Γερμανός συνθέτης. Δημοφιλές έργο του ήταν η παραμυθένια όπερα Χάνσελ και Γκρέτελ.
Γεννήθηκε στο Ζίγκμπουργκ το 1854. Σε παιδική ηλικία και ενώ μάθαινε πιάνο έγραψε την πρώτη του σύνθεση σε ηλικία επτά χρονών. Έγραψε επίσης δύο έργα σε ηλικία 13 χρονών. Οι γονείς του όμως τον πίεσαν να σπουδάσει αρχιτεκτονική. Ο Χούμπερντινκ όμως συνέχισε τα μαθήματα μουσικής στο Ωδείο της Κολωνίας. Το 1876, πήγε με υποτροφία στο Μόναχο, όπου σπούδασε μουσική. Το 1879 κέρδισε το πρώτο του βραβείο από το ίδρυμα Μέντελσον στο Βερολίνο. Πήγε στην Ιταλία και γνωρίστηκε με τον Βάγκνερ στη Νάπολη. Αφού βραβεύτηκε και δεύτερη φορά, περιόδευσε στην Ιταλία, Γαλλία, και Ισπανία και δίδαξε δύο χρόνια στο Gran Teatre del Liceu Ωδείο στη Βαρκελώνη. Επέστρεψε στην Κολωνία το 1887 και διορίστηκε καθηγητής στο Ωδείο του Δρ. Κωχ στη Φρανκφούρτη το 1890.
Τζουσέπε Μπερτολούτσι
Ο Τζουσέπε Μπερτολούτσι (ιταλικά: Giuseppe Bertolucci), (27 Φεβρουαρίου 1947-16 Ιουνίου 2012), ήταν Ιταλός σκηνοθέτης και σεναριογράφος του κινηματογράφου
Σκηνοθέτησε 26 ταινίες μεταξύ του 1972 και 2012. Ήταν ο νεότερος αδελφός του επίσης σκηνοθέτη Μπερνάρντο Μπερτολούτσι.
Φιλμογραφία
e della vita'' (1999)
Εξωτερικοί σύνδεσμοι
Κατηγορία:Ιταλοί σεναριογράφοι Κατηγορία:Ιταλοί σκηνοθέτες κινηματογράφου
Ένγκελμπερτ (τραγουδιστής)
Ο Ένγκελμπερτ (αγγλ. Engelbert Humperdinck, γενν. 1936) είναι Βρετανός τραγουδιστής. Σημαντικές επιτυχίες του είναι το  "Release Me" και "Το Τελευταίο Βαλς", που έφτασαν στην κορυφή των τσαρτ της Βρετανίας Έχει  πουλήσει πάν από 150 εκατομμύρια δίσκους σε όλη την υφήλιο. Στα 80 του δίνει συναυλίες. Γεννήθηκε στο Μαντράς της τότε Βρετανικής Ινδίας (σήμερα Τσενάι) το 1936. Πατέρας του ήταν ο Ουαλικής καταγωγής υπαξιωματικός του βρετανικού στρατού, Μέρβιν Ντόρσεϊ, και μητέρα του, η Όλιβ, γερμανικής καταγωγής. Η οικογένειά του μετακόμισε στην Αγγλία, όταν ήταν δέκα. Σύντομα έδειξε κλίση προς τη μουσική και άρχισε να μαθαίνει το σαξόφωνο. Από τις αρχές της δεκαετίας του 1950, έπαιζε σαξόφωνο σε νυχτερινά κέντρα, αργότερα ανακάλυψε τις ικανότητές του ως τραγουδιστής.
Εξωτερικοί σύνδεσμοι
Κατηγορία:Βρετανοί τραγουδιστές
Μπαρακούντα
Οι λούτσοι (barracuda στα αγγλικά) είναι ακτινοπτερύγιοι ιχθύες γνωστοί για το μεγάλο τους μέγεθος και την τρομακτική τους εμφάνιση. Αποτελούν μέλη τους γένους Σφύραινα (Sphyraena), το μόνο γένος στην οικογένεια Σφυραινίδες, και απαντά σε τροπικά και υποτροπικά αλμυρά νερά σε όλο τον κόσμο, κοντά στην επιφάνεια της θάλασσας και σε κοραλλιογενείς υφάλους και υποθαλάσσια λιβάδια. Τα μεγάλα μπαρακούντα μπορεί να φτάσουν σε μήκος τα 1,7 μέτρα και βάρος τα 45 κιλά. Το γένος περιλαμβάνει 28 είδη.
Περιγραφή
Οι λούτσοι έχουν μακρύ, λεπτό σώμα, σαν φίδι, με προεξέχοντα, μυτερά δόντια, όπως τα πιράνχας. Τα δύο ραχιαία πτερύγιά τους βρίσκονται σε μεγάλη απόσταση μεταξύ τους. Στις περισσότερες περιπτώσεις, οι λούτσοι είναι σκούρα μπλε, πράσινα, λευκά ή γκρι στο άνω τμήμα του σώματός τους, και ασημένια πλευρά και λευκή κοιλιά. Το χρώμα διαφέρει ανάμεσα στα είδη. Τα πτερύγια μπορεί να είναι κίτρινα ή σκούρα. Οι λούτσοι ζουν κυρίως στους ωκεανούς, αλλά κάποια είδη, όπως το μεγάλο μπαρακούντα (Sphyraena barracuda), ζουν σε υφάλμυρα νερά.
Συμπεριφορά
Οι λούτσοι είναι άγριοι ευκαιριακοί θηρευτές, οι οποίοι βασίζονται στον αιφνιδιασμό και μικρές σε διάρκεια εκρήξεις ταχύτητας, μέχρι 43 χιλιόμετρα την ώρα, ώστε να φτάσουν την λεία. Τα ενήλικα των περισσότερων ειδών είναι λίγο-πολύ μοναχικά, ενώ τα μικρότερα ψάρια συχνά σχηματίζουν συναθροίσεις. Οι λούτσοι τρέφονται κυρίως με άλλα ψάρια (με μέγεθος ακόμη και ίσο με το δικό τους), όπως οι ροφοί, τα μαγιάτικα, μικροί τόνοι, οι κέφαλοι, οι ρέγγες και οι αντσούγιες, κόβοντάς τα στη μέση. . Σκοτώνουν και καταναλώνουν μεγάλη λεία κόβοντας κομμάτια σάρκας. Οι λούτσοι είναι ανταγωνιστικά είδη και συχνά ανταγωνίζονται με τα σκουμπριά, τις ζαργάνες και κάποιες φορές τα δελφίνια για τροφή.
Είδη
Προς το παρόν, 28 είδη αυτού του γένους έχουν αναγνωριστεί: μικρογραφία|Woman carrying a barracuda in [[Madagascar]]
Αλληλεπίδραση με τους ανθρώπους
Όπως οι καρχαρίες, κάποια είδη λούτσου έχουν τη φήμη ότι είναι επικίνδυνοι για τους κολυμβητές. Οι λούτσοι μπορεί να μπερδέψουν τους δύτες για μεγάλους θηρευτές και να τους ακολουθήσουν ελπίζοντας ότι θα φάνε τα αποφάγια της λείας τους. Κολυμβητές έχουν αναφέρει ότι έχουν δαγκωθεί από λούτσους, αλλά τέτοια περιστατικά είναι σπάνια και πιθανότατα οφείλονται σε κακή ορατότητα. Τα μεγάλα μπαρακούντα μπορεί να βρεθούν σε λασπώδη ρηχά νερά σε σπάνιες περιπτώσεις. Οι λούτσοι μπορεί να μπερδέψουν αντικείμενα που λάμπουν για λεία. Γενικά, όμως οι λούτσοι δεν επιτίθενται σε ανθρώπους.
Η προσφορά τροφής με το χέρι ή επαφή με μεγάλα μπαρακούντα γενικά αποφεύγεται. Επίσης, το ψαροντούφεκο κοντά σε λούτσους μπορεί να είναι επίσης επικίνδυνο, καθώς μπορούν να κόψουν μεγάλο κομμάτι από το τραυματισμένο ψάρι.
Θυμελαία
Η θυμελαία (Thymelaea) είναι γένος αειθαλών φυτών, που περιλαμβάνει θάμνους και πόες ιθαγενείς των χωρών της Μεσογείου, των Καναρίων Νήσων και της κεντρικής Ευρώπης, ενώ ανατολικά η γεωγραφική κατανομή της φθάνει μέχρι την κεντρική Ασία.
Ετυμολογία-ονομασίες και ταξινομική
Η ονομασία του γένους είναι συνδυασμός των αρχαίων ελληνικών λέξεων θύμος (= θυμάρι) και ἐλαία (ελιά), μια αναφορά στην ομοιότητα του φυλλώματος της θυμελαίας με εκείνο του θυμαριού και του καρπού της με τον καρπό της ελιάς. Παλαιότερα τα είδη της θυμελαίας ταξινομούνταν στο γένος Passerina, η ονομασία της οποίας, από τη λατινική λέξη passer = σπουργίτης, οφείλεται στην υποτιθέμενη ομοιότητα του σχήματος του καρπού της θυμελαίας με το σχήμα του ράμφους του σπουργιτιού. Σήμερα υπάρχει απλώς το είδος Thymelaea passerina, ενώ το γνωστότερο είδος, το θυμελαία η τριχωτή (Thymelaea hirsuta), αποκαλείται συνήθως στην Ελλάδα άγρια γερόκλαδα (τα).
Σήμερα αναγνωρίζονται γενικώς περί τα τριάντα είδη θυμελαίας, τα εξής:
Εξωτερικοί σύνδεσμοι
Θυμελαια
Εθνοκάθαρση στο Μπουτάν
μικρογραφία|Πρόσφυγες Λοτσάμπα σε στρατόπεδο μεταναστών. Η Εθνοκάθαρση στο Μπουτάν αναφέρεται σε μια σειρά από πρωτοβουλίες για την δίωξη των Λοτσάμπα ή εθνοτικών Νεπαλέζων από το Μπουτάν.
Οι διαεθνικές εντάσεις κλιμακώθηκαν στο Μπουτάν, με αποτέλεσμα τη φυγή πολλών Λοτσάμπα, ή εθνοτικοί Νεπαλέζοι, από το Μπουτάν προς το Νεπάλ, πολλοί από τους οποίους εκδιώχθηκαν από το Μπουτάν στρατό. Το 1996 πάνω από 100.000 Μπουτανέζοι πρόσφυγες ζούσαν σε στρατόπεδα προσφύγων στο Νεπάλ. Από τότε πολλοί έχουν επαναπατριστεί σε Δυτικές χώρες.
Παραπομπές
Κατηγορία:Μπουτανέζοι Κατηγορία:Κοινωνία του Μπουτάν Κατηγορία:Πληθυσμιακές ομάδες στο Μπουτάν Κατηγορία:Εθνοκάθαρση στην Ασία
Κλουμπ Τιχουάνα
Η Κλουμπ Τιχουάνα (ισπανικά: Club Tijuana) είναι επαγγελματική ποδοσφαιρική ομάδα στο Μεξικό. Ιδρύθηκε το 2007 από τον Χόρχε Χανκ και αγωνίζεται στην πόλη Τιχουάνα, Μπάχα Καλιφόρνια, στο Μεξικό. Είναι η πρώτη ομάδα από την Τιχουάνα που κατέκτησε το εγχώριο πρωτάθλημα.
Μετά τη νίκη της Απερτούρα 2010 στη Λίγα ντε Ασένσο του Μεξικού, απέκτησε το δικαίωμα να παίξει στον τελικό με σκοπό την άνοδο με αντίπαλο την Ιραπουάτο, τον οποίο νίκησε και προβιβάστηκε στην πρώτη κατηγορία του Μεξικού μετέχοντας στην Απερτούρα 2011. Κατέκτησε επίσης το πρωτάθλημα Μεξικού της Απερτούρα 2012.
Εξωτερικοί σύνδεσμοι
Κατηγορία:Ποδοσφαιρικές ομάδες Μεξικού Κατηγορία:Ιδρύσεις ποδοσφαιρικών ομάδων το 2007
Διοργανώσεις Ε.Π.Σ. Ηλείας 2017–18
Η πρωταθλήτρια της ΕΠΣ Ηλείας έχει τη δυνατότητα να κερδίσει την άνοδο στη Γ΄ Εθνική ερασιτεχνική κατηγορία.
Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Ηλείας, αποκτά το δικαίωμα συμμετοχής στο Κύπελλο Ερασιτεχνών.
Πρωτάθλημα
Η δομή του πρωταθλήματος της Ε.Π.Σ. Ηλείας είναι η εξής:
Κύπελλο
Στο θεσμό του κυπέλλου συμμετέχουν τα σωματεία της Ε.Π.Σ. Ηλείας.
Εξωτερικοί σύνδεσμοι
Κατηγορία:Ε.Π.Σ. Ηλείας Κατηγορία:Εγχώρια ποδοσφαιρικά πρωταθλήματα 2017–2018 Κατηγορία:Εγχώρια ποδοσφαιρικά κύπελλα 2017-2018
Μέθοδοι αξιολόγησης του πόνου
Η αξιολόγηση του πόνου αποτελεί ένα θέμα μείζονος σημασίας σχετικά με το φαινόμενο, δεδομένου τόσο του αριθμού των ασθενών που πάσχουν από κάποια μορφή πόνου (οξύ ή χρόνιο), όσο και της σημασίας της διαδικασίας για την ποιότητα της φροντίδας που λαμβάνουν οι ασθενείς. Τις πιο κοινές μεθόδους αξιολόγησης του φαινομένου, αποτελούν: οι αυτοαναφορές, η παρατήρηση της συμπεριφοράς, κάποιες ψυχοφυσιολογικές μέθοδοι και τέλος, κάποιες αναλογικές μέθοδοι.
Αυτοαναφορές
Η χρήση αυτοαναφορών για τον πόνο, αποτελεί μία από τις πιο κοινές και συνάμα την ακριβέστερη μέθοδο μέτρησης του φαινομένου. Μεταξύ των πιο συνηθισμένων μεθόδων συλλογής δεδομένων που ανήκουν σε αυτήν την κατηγορία, συγκαταλέγονται: η συνέντευξη, η τήρηση ημερολογίων και οι κλίμακες αυτοαναφοράς.
Συνέντευξη
Πρόκειται για την λήψη πληροφοριών μέσα από την συζήτηση του ασθενή με έναν ή περισσότερους συνεντευκτές. Μέσα από την διαδικασία της συνέντευξης, είναι δυνατόν να προκύψουν πληροφορίες σχετικά με παράγοντες όπως το ιστορικό του πόνου, τα χαρακτηριστικά του, η προσαρμογή του ασθενή, οι τρόποι αντιμετώπισης που επιλέγει κτλ.
Ημερολόγια
Αφορά σε ημερολόγια τα οποία τηρούνται από τους ασθενείς, σχετικά με την εμπειρία του πόνου που βιώνουν. Είναι ιδιαίτερα χρήσιμα για πληροφορίες σχετικά με την ένταση του πόνου, την χρονιότητα των επεισοδίων του, τους τρόπους αντιμετώπισης που εφαρμόζονται από τον εκάστοτε ασθενή κτλ.
Μονοδιάστατες κλίμακες
Οι κλίμακες οπτικού αναλόγου, αποτελούνται κατά κανόνα από μία ευθεία γραμμή, μήκους συνήθως 10 cm, οριζόντιας ή κάθετης διάταξης. Ο ασθενής καλείται να τοποθετήσει ένα σημάδι στο σημείο της γραμμής που κατά τον ίδιο αντιπροσωπεύεται καλύτερα η ένταση της αξιολογούμενης διάστασης, με γνώμονα την απόσταση του σημείου από τα δύο άκρα. Η αξιολόγηση της έντασης γίνεται μέσω της μέτρησης της απόστασης του σημείου από το χαμηλότερο άκρο της κλίμακας, σε χιλιοστά, με τα προτεινόμενα όρια να είναι: 0–4 mm (καθόλου ένταση), 5–44 mm (ήπια ένταση), 45–74 mm (μέτρια ένταση) και 75–100 mm (πολύ υψηλή ένταση).
Οι αριθμητικές και οι λεκτικές κλίμακες αποτελούν παραλλαγές της κλίμακας οπτικού αναλόγου, με βασική διαφορά το ότι διαθέτουν διαστήματα. Τα διαστήματα στην αριθμητική κλίμακα χαρακτηρίζονται από αριθμούς, ενώ στην λεκτική κλίμακα από λεκτικούς χαρακτηρισμούς, μεταξύ των οποίων καλείται να επιλέξει ο ασθενής. Οι κλίμακες προσώπων αποτελούνται από μία σειρά διαδοχικών εικόνων, που απεικονίζουν διαφορετικές εκφράσεις προσώπου για τα διαφορετικά επίπεδα της έντασης της επιθυμητής διάστασης. Ο ασθενής καλείται να επιλέξει την έκφραση που αντιπροσωπεύει καλύτερα την ένταση του πόνου που βιώνει.
Πολυδιάστατες κλίμακες
Οι πολυδιάστατες κλίμακες αποτελούν εργαλεία που αξιολογούν περισσότερες από μία διαστάσεις του φαινομένου ταυτόχρονα, όπως η έντασή του, η εντόπισή του στο σώμα, η συναισθηματική κατάσταση των ασθενών κτλ. Ίσως το χαρακτηριστικότερο παράδειγμα τέτοιας κλίμακας να αποτελεί το ερωτηματολόγιο πόνου του McGill, το οποίο αξιολογεί ταυτόχρονα την ένταση του πόνου, την εντόπισή του στο σώμα, την ποιότητά του, τον τρόπο έκφρασής του στον κάθε ασθενή και τους παράγοντες που τον επιτείνουν ή τον αμβλύνουν. Αντίστοιχες, πολυδιάστατες κλίμακες, αποτελούν οι:
Ένας σημαντικός αριθμός των κλιμάκων αυτών, είναι ελεύθερα διαθέσιμος στο διαδίκτυο (στην Αγγλική γλώσσα), μέσα από τις ιστοσελίδες του Συστήματος Πληροφοριών για Αποτελέσματα που αναφέρονται από Ασθενείς (Patient Reported Outcomes Measurement Information System [PROMIS]) και της Βάσης Δεδομένων για τα Αποτελέσματα και την Ποιότητα της Ζωής που Αναφέρονται από Ασθενείς (Patient-Reported Outcome and Quality of Life Instruments Database [PROQOLID]). Η πρώτη (PROMIS), συνιστά ένα σύστημα δημιουργίας και ελεύθερης διανομής κλιμάκων αυτοαναφοράς, αναφορικά με έναν αριθμό θεμάτων σωματικής και ψυχικής υγείας, ενώ η δεύτερη, μία βάση δεδομένων για ένα πλήθος εργαλείων αξιολόγησης.
Κλίμακες εξειδικευμένες σε συγκεκριμένες παθήσεις
Εκτός από τις γενικές κλίμακες, εξειδικευμένες κλίμακες είναι δυνατόν να χρησιμοποιηθούν επίσης για πληθυσμούς ασθενών που πάσχουν από κάποια συγκεκριμένη πάθηση ή διαθέτουν κάποια ιδιαίτερα χαρακτηριστικά. Πλεονέκτημα των εν λόγω κλιμάκων, αποτελεί το ότι μπορούν να είναι πιο αποτελεσματικές από τις γενικές στη διάκριση των επιπέδων του πόνου και την αξιολόγηση του βαθμού στον οποίο ο ασθενής ανταποκρίνεται στην θεραπευτική αγωγή.
Χαρακτηριστικό παράδειγμα χρήσης εξειδικευμένων κλιμάκων, αποτελεί η περίπτωση ύπαρξης νευροπαθητικού πόνου. Οι κλίμακες για την αξιολόγηση του νευροπαθητικού πόνου, είναι δυνατόν να αποτελούνται μόνο από ερωτήσεις, όπως το Ερωτηματολόγιο Νευροπαθητικού Πόνου (Neuropathic Pain Questionnaire [NPQ]) και οι κλίμακες ID Pain και PainDETECT ή να συνδυάζουν ερωτήσεις με σωματικές δοκιμασίες, όπως το ερωτηματολόγιο 4 Ερωτήσεων Νευροπαθητικού Πόνου (Neuropathic Pain Diagnostic Questionnaire [DN4]) και η κλίμακα Αξιολόγησης Νευροπαθητικών Συμπτωμάτων και Ενδείξεων του Leeds (Leeds Assessment of Neuropathic Symptoms and Signs, [LANSS]).
Ένας αριθμός εξειδικευμένων κλιμάκων για την αξιολόγηση του πόνου σε ένα πλήθος παθολογικών καταστάσεων, όπως οι νεοπλασίες, πόνοι στην μέση, κεφαλαλγίες κτλ, είναι διαθέσιμες μέσα από την ιστοσελίδα του PROQOLID.
Κλίμακες για ανήλικα άτομα
Οι κλίμακες αυτοαναφοράς και παρατήρησης της συμπεριφοράς αποτελούν τον βασικό τρόπο αξιολόγησης του πόνου και σε πληθυσμούς ανήλικων ατόμων. Η επιλογή της μεθόδου αξιολόγησης, συνδέεται σε έναν σημαντικό βαθμό με την ηλικία και τις δυνατότητες του παιδιού.
Κλίμακες παρατήρησης, όπως η κλίμακα Πρόσωπο, Πόδια, Δραστηριότητα, Κλάμα, Δυνατότητα Παρηγόρησης (Face, Legs, Activity, Cry, Consolability [FLACC]) και η κλίμακα CRIES και κλίμακες οι οποίες συνδυάζουν την μέθοδο της παρατήρησης με σωματικές μετρήσεις, όπως η κλίμακα COMFORT, χρησιμοποιούνται, κατά κανόνα, για παιδιά μικρής ηλικίας και για εκείνα που δεν διαθέτουν την ικανότητα ομιλίας.
Σε παιδιά μεγαλύτερης ηλικίας, κλίμακες αυτοαναφοράς, τόσο μονοδιάστατες, όπως οι κλίμακες προσώπων, όσο και πολυδιάστατες, όπως το Ερωτηματολόγιο Παιδιατρικού Πόνου των Varni/ Thompson (Varni/ Thompson Pediatric Pain Questionnaire [VTPPQ]), αποτελούν παραδείγματα συχνά χρησιμοποιούμενων εργαλείων αξιολόγησης.
Για περισσότερες πληροφορίες σχετικά με την αξιολόγηση του πόνου σε ανήλικα άτομα και τις σχετικές κλίμακες, βλ. και. Κλίμακες για την αξιολόγηση του πόνου σε παιδιά, είναι διαθέσιμες στην ιστοσελίδα του PROQOLID.
Κλίμακες προσαρμοσμένες στην ελληνική γλώσσα
Παρά το πλήθος των κλιμάκων που έχει αναπτυχθεί για την αξιολόγηση του πόνου, γενικών και ειδικών, μονοδιάστατων και πολυδιάστατων, οι κλίμακες που έχουν προσαρμοστεί στην ελληνική γλώσσα, είναι ιδιαίτερα περιορισμένες σε αριθμό. Οι κλίμακες αυτές, στο σύνολό τους, δεν είναι ελεύθερα διαθέσιμες στο διαδίκτυο. Υπάρχει, ωστόσο, η δυνατότητα πρόσβασης σε αυτές, μέσω προσωπικής επικοινωνίας με τους επιστήμονες που ανέλαβαν την πολιτισμική προσαρμογή τους. Για περισσότερες πληροφορίες, βλ. .
Αξιολόγηση μέσω παρατήρησης της συμπεριφοράς
Πέρα από την χρήση αυτοαξιολογήσεων για την μέτρηση του πόνου και των όποιων διαστάσεών του, η αξιολόγηση του φαινομένου είναι δυνατόν να επιτευχθεί και μέσα από την παρατήρηση και την αξιολόγηση της συμπεριφοράς του ασθενούς και πιο συγκεκριμένα, των συμπεριφορών πόνου. Ως τέτοιες, ορίζονται οι συμπεριφορές εκείνες που δείχνουν ότι ένα άτομο βιώνει πόνο. Η παρατήρηση και καταγραφή της συμπεριφοράς, θεωρείται η καλύτερη μέθοδος συλλογής δεδομένων για ασθενείς χωρίς ικανότητα ομιλίας ή ασθενείς με χαρακτηριστικά που δεν επιτρέπουν την χρήση αυτοαναφορών (π.χ. άνοια, πολύ σοβαρή παθολογία κτλ). Η όλη διαδικασία, είναι δυνατόν να γίνει από τον ίδιο τον ασθενή ή, συνηθέστερα, από τα οικεία του πρόσωπα ή/ και το νοσηλευτικό προσωπικό (στην περίπτωση νοσηλευόμενων ασθενών).
Για περισσότερες πληροφορίες σχετικά με την αξιολόγηση των συμπεριφορών πόνου, βλ. . Κλίμακες αξιολόγησης συμπεριφορών πόνου, είναι διαθέσιμες στην ιστοσελίδα του PROMIS.
Ψυχοφυσιολογικές και αναλογικές μέθοδοι
Η αξιολόγηση του πόνου μέσω ψυχοφυσιολογικών μεθόδων, αφορά την αξιοποίηση τεχνολογικών μέσων, όπως ένας μαγνητικός τομογράφος, με στόχο την λήψη αντικειμενικών, φυσιολογικών μετρήσεων από τους ασθενείς. Οι αναλογικές μέθοδοι, αποτελούν μεθόδους κατά τις οποίες ο ασθενής καλείται να συγκρίνει την ένταση του πόνου του με την ένταση ενός άλλου ερεθίσματος.
Θέματα στην αξιολόγηση του πόνου- κριτική
Οι μέθοδοι αξιολόγησης του πόνου, χαρακτηρίζονται στο σύνολό τους από έναν αριθμό αδυναμιών. Ενίοτε, ιδιαίτερα σύνθετοι παράγοντες αξιολογούνται με την χρήση πολύ λίγων στοιχείων μίας κλίμακας, ενώ ο συνδυασμός επιμέρους κλιμάκων, ενδέχεται να συνδέεται με επιβάρυνση των ασθενών. Ταυτόχρονα, η συμπεριφορική αξιολόγηση παρουσιάζει σημαντικά υψηλή ανακρίβειας. Τέλος, οι ψυχοφυσιολογικές μέθοδοι αφορούν αποκλειστικά την αξιολόγηση της σωματικής εμπειρίας, ενώ οι αναλογικές μέθοδοι διαθέτουν αμφίβολη εγκυρότητα.
Κατσιδώνι Λασιθίου
Το Κατσιδώνι ή Κατσιδόνι είναι χωριό και έδρα ομώνυμης κοινότητας του δήμου Σητείας, στην περιφερειακη ενότητα Λασιθίου της Κρήτης. Είναι κτισμένο σε υψόμετρο 560 μέτρων, 15 χιλιόμετρα νότια της Σητείας.
Ιστορικά στοιχεία
Στην κορυφή του όρος Πρινιάς σώζονται λείψανα ιερού κορυφής, ενός από τα μεγαλύτερα στην Ανατολική Κρήτη. Στο χωριό έχουν βρεθεί αρχαίοι τάφοι και όστρακα διαφόρων εποχών. Ο Στέφανος Ξανθουδίδης αναφέρει ότι το όνομα του χωριού προέρχεται από το όνομα του πρώτου οικιστή, το βυζαντινό επώνυμο Κατσιδόνης. Το χωριό αναφέρεται από τον Φραντσέσκο Μπαρότσι το 1577 ως Cacidoni στην επαρχία Σητείας. Στην ενετική απογραφή του 1583 από τον Καστροφύλακα αναφέρεται ως Cazzidoni με 218 κατοίκους. Ο Βασιλικάτα το αναφέρει το 1630 ως Cacidoni. Στην τουρκική απογραφή του 1671 αναφέρεται ως Kaçidoni με 25 χαράτσα.Το χωριό αναφέρεται στην αιγυπτιακή απογραφή του 1834 ως Katsidhoni με 10 χριστιανικές οικογένειες. Το 1881 αναφέρεται ως Κατσιδόνι με 143 κατοίκους, όλοι χριστιανοί, και ανήκε στο δήμο Καρυδίου.
Διοικητικά στοιχεία
Δείτε: Κοινότητα Κατσιδωνίου
Το Κατσιδώνι αναφέρεται επίσημα το 1925 στο ΦΕΚ 27Α - 31/01/1925 να προσαρτάται στην τότε κοινότητα Καρυδίου και το 1933 στο ΦΕΚ 27Α - 31/01/1925 να ορίζεται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και την τροποποίηση του Κλεισθένης Ι, μαζί με τους οικισμούς Σανδάλι και Σίτανος αποτελούν την κοινότητα Κατσιδωνίου που υπάγεται στη δημοτική ενότητα Σητείας του δήμου Σητείας ενώ σύμφωνα με την απογραφή του 2011 έχει 54 κατοίκους.
Παραπομπές
κατηγορία:Χωριά του νομού Λασιθίου κατηγορία:Δήμος Σητείας
Μ-μεθυλοβενζονιτρίλιο
Το μ-μεθυλοβενζονιτρίλιο ή 3-μεθυλοβενζονιτρίλιο ή μ-τολουνιτρίλιο ή 3-κυανοτολουόλιο ή μ-κυανοτολουόλιο ή 3-μεθυλοβενζενοκαρβονιτρίλιο είναι το απλούστερο αρωματικό νιτρίλιο, με σύντομο συντακτικό τύπο μ-CH3C6H4CN. Είναι άχρωμο προς ανοικτό κίτρινο υγρό.
Με κυάνωση μ-μεθυλοφαινυλαλογονιδίου
Με επίδραση κυανιούχου καλίου σε μ-μεθυλοφαινυλαλογονίδιο (μ-CH3C6H4X), παράγεται μ-μεθυλοβενζονιτρίλιο :
Με αφυδάτωση μ-μεθυλοβενζαμιδίου
Με επίδραση αφυδατικών μέσων, όπως πεντοξείδιο του φωσφόρου (P2O5) ή πενταχλωριούχο φωσφόρο (PCl5) ή θειονυλοχλωρίδιο (SOCl2), σε μ-μεθυλοβενζαμίδιο παράγεται μ-μεθυλοβενζονιτρίλιο :
Με επίδραση μ-μεθυλοφαινυλομαγνησιαλογονιδίου σε χλωροκυάνιο
Με επίδραση μ-μεθυλοφαινυλομαγνησιαλογονίδιου σε χλωροκυάνιο (ClCN) παράγεται μ-μεθυλοβενζονιτρίλιο :
Υδρόλυση
1. Με μερική υδρόλυση μ-μεθυλοβενζονιτριλίου, παράγεται μ-μεθυλοβενζαμίδιο :
Παραγωγή μ-μεθυλοφαινυλοκετόνης
Με επίδραση οργανομαγνησιακής ένωσης (RMgX) και έπειτα υδρόλυση, παράγεται μ-μεθυλοφαινυλοκετόνη
Υδρογόνωση
1. Με καταλυτική υδρογόνωση παράγεται μ-μεθυλοβενζυλαμίνη:
2-μεθυλοπυριδίνη
Χρησιμοποιείται κυρίως για την παραγωγή βινυλοπυριδίνης, η οποία με τη σειρά της χρησιμεύει για τη βιομηχανία πλαστικών, και της νιτραπυρίνης, που είναι αγροχημικό.
Μ-μεθυλοβενζονιτρίλιο
Υδρογόνωση
2. Με επίδραση λιθιοαργιλιοϋδρίδιου παράγεται μ-μεθυλοβενζυλαμίνη:
2-μεθυλοπυριδίνη
Παραγωγή
Η 2-πικολίνη ήταν η πρώτη «θυγατρική» πυριδίνη ένωση που αναφέρθηκε ότι απομονώθηκε σε χημικά καθαρή μορφή. Συγκεκριμένα, πρωτοαπομονώθηκε από τη λιθανθρακόπισσα, το 1846 από τον ''Τ. Άντερσον (T. Anderson''). Στις μέρες μας παράγεται κυρίως από δύο κύριες παραγωγικές οδούς:
1. Συμπύκνωση ακεταλδεΰδης (CH3CHO), φορμαλδεΰδης (HCHO) και αμμωνίας (NH3).
Μ-μεθυλοβενζονιτρίλιο
Παραγωγή ενώσεων συναρμογής
Παράγει εύκολα διάφορες ενώσεις συναρμογής. Π.χ. με επίδραση χλωριούχου παλλάδιου παράγεται δι(μ-μεθυλοφαινυλοκυανο)διχλωροπαλλάδιο:
2-μεθυλοπυριδίνη
Παραγωγή
2. Κυκλοποίηση της νιτριλίων (RCN) και ασετυλίνης (HC≡CH).
Παράδειγμα της #1 αντίδρασης είναι ο συνδυασμός της ακεταλδεΰδης και αμμωνίας: Περίπου 8000 τόνοι/έτος παράγονταν παγκοσμίως στον κόσμο το 1989.
Ακόμη, η παραγωγή της 2-μεθυλοπυριδίνης μπορεί να γίνει με διάφορες μεθόδους, που προκύπτουν από τις γενικές μεθόδους παραγωγής πυριδινών:
Με συντριμερισμό ενώσεων με τριπλό δεσμό
Με μείγμα αιθινίου (HC≡CH) και αιθανονιτριλίου (CH3CN), σε αναλογία 2:1 υπέρ του πρώτου, παρουσία διαλυτών ενώσεων του κοβαλτίου, όπως το κοβαλτιοκένιο [Co(C5H5)2], παράγεται 2-μεθυλοπυριδίνη. (Πρόκειται για τη #2 βιομηχανική παραγωγική οδό): χωρίς-πλαίσιο|70x70εσ
Με επίδραση εναμίνης σε β-δικαρβονυλική ένωση
Με επίδραση 1-προπεν-2-αμίνης [CH2=C(NH)CH3] σε προπανοδιάλη (HCOCH2CHO), που αντιδρά με τη μορφή της ταυτομερούς της 3-υδροξυπροπενάλης (HOCH=CHCHO) : χωρίς-πλαίσιο|70x70εσ
Με επίδραση 2- ή 5-μεθυλ-1,3-οξαζολίου σε αιθένιο και αφυδάτωση
Με επίδραση 2-μεθυλ-1,3-οξαζολίου ή 5-αιθυλ-1,3-οξαζολίου σε αιθένιο (CH2=CH2), παράγεται αρχικά 2-μεθυλο-2-πυριδινόλη ή 5-μεθυλο-2,3-διυδρο-2-πυριδινόλη, αντίστοιχα, που και οι δύο δίνουν τελικά με αφυδάτωση 2-μεθυλοπυριδίνη: χωρίς-πλαίσιο|70x70εσχωρίς-πλαίσιο|70x70εσχωρίς-πλαίσιο|70x70εσ
ή χωρίς-πλαίσιο|70x70εσχωρίς-πλαίσιο|80x80εσχωρίς-πλαίσιο|70x70εσ
Χημικές ιδιότητες
Η 2-μεθυλοπυριδίνη είναι μονοϋποκατεστημένη «θυγατρική» πυριδίνη και γι' αυτό είναι σημαντικά δραστικότερη από τη «μητρική» πυριδίνη και αρκετά δραστικότερη από τις μεθυλοπυριδίνες. Ιδιαίτερα, η μεθυλομάδα της 2-μεθυλοπυριδίνης δίνει αντιδράσεις με διάφορα αντιδραστήρια, όπως για παράδειγμα το φαινυλολίθιο (PhLi), που μεταφέρει το λίθιο στη 2-μεθυλομάδα.
Ωστόσο και πάλι, τα ηλεκτρονιόφιλα αντιδραστήρια συνήθως προτιμούν να αντιδρούν με το περισσότερο ηλεκτραρνητικό και επομένως ισχυρότερο πυρινόφιλο άτομο αζώτου της 2-μεθυλοπυριδίνης, σχηματίζοντας άλατα 2-μεθυλοπυριδινωνίου. Ο σχηματισμός του 2-μεθυλοπυριδινωνίου ενισχύει επιπλέον τη δραστικότητα της ένωσης έναντι πυρινόφιλων αντιδραστηρίων, που αντιδρά και πάλι με τη 2-μεθυλομάδα του.
Ράνκο Κριβοκάπιτς
Ο Ράνκο Κριβοκάπιτς (Σερβικά: Ранко Кривокапић, γεννήθηκε στις 17 Αυγούστου 1961) είναι ένας Μαυροβούνιος πολιτικός. Για πολλά χρόνια, από το 2003 μέχρι το 2016, ήταν πρόεδρος του Μαυροβουνιακού κοινοβουλίου. Το 2002-2019 ήταν πρόεδρος του ΣΔΚΜ και τώρα είναι επίτιμος πρόεδρος του κόμματος.
2-μεθυλοπυριδίνη
Αξιοσημείωτες αντιδράσεις και εφαρμογές αυτών
Οι περισσότερες από τις αντιδράσεις της 2-πικολίνης έχουν επίκεντρο την μεθυλομάδα (CH3-) της. Για παράδειγμα, η κύρια χρήση της 2-πικολίνης είναι ως πρόδρομη ένωση της 2-βινυλοπυριδίνης. Η μετατροπή αυτή επιτυγχάνεται μετά από συμπύκνωση της 2-πικολίνης με φορμαλδεΰδη (ΗCHO): Το συμπολυμερές 2-βινυλοπυριδίνης,  1,3-βουταδιένιου (CH2=CHCH=CH2) και στυρόλιου (PhVi) χρησιμοποιείται ως συγκολλητικό για την υφαντική ελαστικού νήματος. Η 2-πικολίνη είναι επίσης ένας πρόδρομη ένωση για τη νιτραπυρίνη, η οποία είναι αγροχημικό, που αποτρέπει την απώλεια της αμμωνίας από τα (αζωτούχα) λιπάσματα. Η 2-πικολίνη μετά από οξείδωση με υπερμαγγανικό κάλιο (KMnO4) παράγει 2-πικολινικό οξύ: Η αποπρωτονίωση της μεθυλομάδας της 2-πικολίνης (για παράδειγμα) από βουτυλολίθιο (BuLi) δίνει 2-πικολινυλολίθιο (C5H4NCH2Li), που είναι ευέλικτο πυρινόφιλο αντιδραστήριο.
Ράνκο Κριβοκάπιτς
Ιστορία
Ο Ράνκο Κριβοκάπιτς γεννήθηκε στο Κότορ Μαυροβουνίου, στην Ομοσπονδιακή Λαϊκή Δημοκρατία της Γιουγκοσλαβίας, στις 17 Αυγούστου 1961. Έχει πτυχίο Νομικής από το Πανεπιστήμιο του Βελιγραδίου και μιλά δύο γλώσσες, την μητρική του και Αγγλικά.
2-μεθυλοπυριδίνη
Βιοαποικοδόμηση
Όπως άλλες «θυγατρικές» πυριδίνες, 2-μεθυλοπυριδίνη συχνά αναφέρεται ως περιβαλλοντικός ρυπαντής που σχετίζεται με εγκαταστάσεις επεξεργασίας σχιστολιθικού πετρελαίου ή αεριοποίησης άνθρακα, και έχει επίσης βρεθεί στις τοποθεσίες επεξεγασίας ξύλου legacy. Ωστόσο, η 2-μεθυλοπυριδίνη μπορεί να βιοαποικοδομηθεί γρήγορα, από ορισμένους μικροοργανισμούς, όπως το arthrobacter sp. στέλεχος R1 (ATTC στέλεχος #49987), το οποίο (πρωτο)απομονώθηκε από ένα μολυσμένο υδροφόρο ορίζοντα μαζί με ένα πολύπλοκο μείγμα (διαφόρων( «θυγατρικών» πυριδινών. Το arthrobacter και οι στενά συνδεδεμένοι μαζί του ακτινομύκητες συχνά σχετίζονται με την αποικοδόμηση «θυγατρικών» πυριδινών, καθώς και άλλων αζωτούχων ετεροκυκλικών ενώσεων. Η 2-μεθυλοπυριδίνη και η 4-μεθυλοπυριδίνη παρουσιάζουν λιγότερη απώλεια πτητικοποίησης από περιβαλλοντικά δείγματα, σε σύγκριση με την 3-μεθυλοπυριδίνη.
Ράνκο Κριβοκάπιτς
Ιστορία
Η ενασχόλησή του με την πολιτική άρχισε στα τέλη της δεκαετίας του 1980. Το 1989 εξελέγη βουλευτής και μπήκε στο Μαυροβουνιακό κοινοβούλιο για πρώτη φορά. Κατά τη δεκαετία του 1990 ο Ράνκο ήταν ακτιβιστής κατά του πολέμου, και όταν η Ένωση Μεταρρυθμιστικών Δυνάμεων του Άντε Μάρκοβιτς αντιτάχθηκε στη διάλυση της Γιουγκοσλαβίας, ο Ράνκο ήταν ηγετικό μέλος στην ομάδα του Μαυροβουνίου. Συμμετείχε, επίσης, στην ίδρυση του Σοσιαλδημοκρατικού Κόμματος Μαυροβουνίου. Το 1993-1997 εξελέγη βουλευτής στη Συνέλευση της Ομοσπονδιακής Δημοκρατίας της Γιουγκοσλαβίας. Το 2001 έγινε Πρόεδρος του Σοσιαλδημοκρατικού Κόμματος και κράτησε τη θέση του μέχρι το 2019. Το 2003 εξελέγη πρόεδρος της βουλής και κράτησε τη θέση του μέχρι το 2016.
2-μεθυλοπυριδίνη
Αναφορές
Κατηγορία:C6 Κατηγορία:Πυριδίνες
Ράνκο Κριβοκάπιτς
Εξωτερικοί σύνδεσμοι
Κατηγορία:Μαυροβούνιοι πολιτικοί
Γυμνό (Δημήτριος Γαλάνης)
Το Γυμνό του Δημήτρη Γαλάνη (1879-1966) είναι μία ελαιογραφία σε μουσαμά διαστάσεων 19 x 30 εκ. που χρονολογείται στα μέσα περίπου του 20ού αιώνα. Εκτίθεται στο Παράρτημα Κέρκυρας της Εθνικής Πινακοθήκης και Μουσείου Αλεξάνδρου Σούτζου.
Ο Πίνακας
Στο έργο απεικονίζεται μια γυναικεία μορφή σε οπίσθια όψη, ξαπλωμένη σε λευκό σεντόνι, με λυγισμένα γόνατα και τον κορμό της σχεδόν όρθιο. Η απεικόνιση γυμνών σωμάτων υπήρξε συνηθισμένο θέμα στα έργα χαρακτικής του Γαλάνη όχι όμως σε ότι αφορά τα έργα ζωγραφικής του όπου αντλούσε τη θεματολογία του από την καθημερινή ζωή και τα τοπία της Νότιας Γαλλίας. Στο συγκεκριμένο πίνακα αποδίδεται μέσα από το συνδυασμό και την παράθεση των χρωμάτων η μορφολογία και η πλαστικότητα του γυναικείου σώματος. Οι εναλλαγές του φωτός αποδίδονται με την κλιμάκωση των τριών χρωμάτων που απαρτίζουν την εικόνα, δηλαδή το πέρασμα από το σκοτεινό μαύρο φόντο στο γήινο θερμό της γυναικείας σάρκας μέχρι το λευκό του σεντονιού, όπου πινελιές από μαύρο και γαιώδες δημιουργούν τον ρυθμό των πτυχώσεων. Η ρευστότητα με την οποία εξαπλώνονται οι πινελιές δημιουργεί την αίσθηση της συνεχούς κίνησης και αποδίδει επιτυχημένα τους όγκους.
Επιρροές του καλλιτέχνη
Ο Δημήτρης Γαλάνης ήταν σημαντικός χαράκτης σε ευρωπαϊκό επίπεδο και πρωτοπόρος καλλιτέχνης της νεοελληνικής χαρακτικής. Δεν αναλώθηκε στις ακαδημαϊκές τάσεις των χρόνων της μαθητείας του, ούτε όμως δέχτηκε τη διάλυση των μορφών σε φως και χρώμα σύμφωνα με τις τάσεις του ιμπρεσιονισμού. Στα πρώιμα έργα του είναι ευδιάκριτες οι επιρροές από τον Σεζάν και τα κινήματα του κυβισμού και του φωβισμού ενώ μεταγενέστερα απέκτησε ένα προσωπικό ύφος, που βασιζόταν στις αρχές της κλασικής παράδοσης που εκπροσωπούσε ο Αντρέ Ντερέν, στενός φίλος του Έλληνα καλλιτέχνη. Πιο συγκεκριμένα, χρησιμοποιεί σκοτεινά, καφετιά και ελαιώδη χρώματα που χαρακτήρισαν τη ζωγραφική της περιόδου του Μεσοπολέμου. Ο Γαλάνης πειραματίστηκε με την απλοποίηση της φόρμας, τη γλυπτική δύναμη της πινελιάς και την απόδοση μιας εύρωστης ερμηνείας της ζωγραφικής.
Εξωτερικοί Σύνδεσμοι
Κατηγορία:Έργα ελληνικής ζωγραφικής Κατηγορία:Εθνική Πινακοθήκη-Μουσείο Αλεξάνδρου Σούτζου
WordPad
Το WordPad είναι ο βασικός επεξεργαστής κειμένου που έχει συμπεριληφθεί σχεδόν σε όλες τις εκδόσεις των Microsoft Windows από τα Windows 95 και μετά. Είναι πιο προηγμένο από το Σημειωματάριο των Windows και πιο απλό από το Microsoft Word και το Microsoft Works (τελευταία ενημέρωση το 2007). Το WordPad αντικατέστησε το Microsoft Write.
Χαρακτηριστικά
Το WordPad μπορεί να μορφοποιήσει και να εκτυπώσει κείμενο, συμπεριλαμβανομένων γραμματοσειρών και έντονων, πλάγιων, έγχρωμων και κεντρικών κειμένων και δεν διαθέτει λειτουργίες όπως ορθογραφικός έλεγχος, θησαυρός και έλεγχος σελιδοποίησης. Δεν υποστηρίζει υποσημειώσεις και σημειώσεις τέλους. Το WordPad μπορεί να διαβάσει, να αποδώσει και να αποθηκεύσει πολλές δυνατότητες Μορφής εμπλουτισμένου κειμένου (RTF) που δεν μπορεί να δημιουργήσει, όπως πίνακες, διαγραφή, εκθέτης, δείκτης, "επιπλέον" χρώματα, χρώματα φόντου κειμένου, αριθμημένες λίστες, δεξιά και αριστερή εσοχή, σχεδόν Σύνδεση υπερκειμένου και URL και διάστιχο μεγαλύτερο από 1. Μεταξύ των πλεονεκτημάτων του είναι η χαμηλή χρήση πόρων συστήματος, η απλότητα και η ταχύτητα. Η επικόλληση στο WordPad από ένα έγγραφο HTML, όπως μια ιστοσελίδα ή ένα email, συνήθως μετατρέπει αυτόματα το μεγαλύτερο μέρος ή το σύνολο σε RTF (αυτό εξαρτάται εν μέρει από το πρόγραμμα περιήγησης Ιστού από το οποίο αντιγράφεται το κείμενο). Το WordPad είναι κατάλληλο για τη λήψη σημειώσεων. γράφοντας γράμματα και ιστορίες. και χρήση σε διάφορα tablet, υπολογιστές και έξυπνα τηλέφωνα. Δεν διαθέτει επαρκή ισχύ για εργασίες που στηρίζονται σε μεγάλο βαθμό στα γραφικά και τη στοιχειοθεσία, όπως οι περισσότερες απαιτήσεις του εκδοτικού κλάδου για την απόδοση του τελικού έντυπου αντιγράφου.
Ένας χαρακτήρας που δεν βρίσκεται στο πληκτρολόγιο μπορεί να εισαχθεί στο Wordpad πληκτρολογώντας το δεκαεξαδικό σημείο του κώδικα στο Unicode ακολουθούμενο από Alt+X. Ομοίως, το σημείο κώδικα ενός χαρακτήρα από άλλη εφαρμογή μπορεί να προσδιοριστεί αντιγράφοντας το στο Wordpad ακολουθούμενο από Alt+X.
Παρόλο που το WordPad υποστηρίζει RTF, δεν υποστηρίζει όλες τις δυνατότητες που ορίζονται στην προδιαγραφή RTF/Word 2007. Οι προηγούμενες εκδόσεις του WordPad υποστήριζαν επίσης τη μορφή "Word για Windows 6.0", η οποία είναι συμβατή με τη μορφή Microsoft Word.
Ένας παρόμοιος επεξεργαστής κειμένου, που ονομάζεται επίσης WordPad, παρέχεται από ορισμένους προμηθευτές σε μια προεγκατάσταση των Windows CE. Έχει απλή λειτουργικότητα όπως ο ξάδερφός του με λειτουργικό σύστημα επιτραπέζιου υπολογιστή. Το εικονίδιο μοιάζει με ένα πρώτο εικονίδιο του Microsoft Word.
Ιστορία
Το WordPad εισήχθη στα Windows 95, αντικαθιστώντας το Microsoft Write, το οποίο είχε όλες τις προηγούμενες εκδόσεις των Windows (έκδοση 3.11 και παλαιότερες). Ο πηγαίος κώδικας στο WordPad διανεμήθηκε επίσης από τη Microsoft ως δείγμα εφαρμογής Microsoft Foundation Class Library με MFC 3.2 και μεταγενέστερη έκδοση, λίγο πριν την κυκλοφορία των Windows 95. Είναι ακόμα διαθέσιμος για λήψη από τον ιστότοπο του MSDN.
Η προεπιλεγμένη γραμματοσειρά που χρησιμοποιήθηκε στα Windows 95 στα Windows Vista ήταν Arial στα 10 pt. στα Windows 7 άλλαξε σε Calibri στα 11pt.
Το WordPad για Windows XP πρόσθεσε πλήρη υποστήριξη Unicode, επιτρέποντας στο WordPad να υποστηρίζει πολλές γλώσσες, αλλά το UTF-16/UCS-2 Big Endian δεν υποστηρίζεται. Μπορεί να ανοίξει αρχεία Microsoft Word (εκδόσεις 6.0–2003), αν και ανοίγει νεότερες εκδόσεις της μορφής .doc με εσφαλμένη μορφοποίηση. Επίσης, σε αντίθεση με τις προηγούμενες εκδόσεις του WordPad, δεν μπορεί να αποθηκεύσει αρχεία σε μορφή .doc (μόνο .txt, .odt και .rtf). Τα αρχεία που αποθηκεύονται ως κείμενο Unicode κωδικοποιούνται ως UTF-16 LE. Για λόγους ασφάλειας, το Windows XP Service Pack 2 και οι νεότερες εκδόσεις των Windows και τα πακέτα υπηρεσιών τους μείωσαν την υποστήριξη για άνοιγμα . WRI.
Τα Windows XP Tablet PC Edition SP2 και Windows Vista περιλαμβάνουν αναγνώριση ομιλίας, επιτρέποντας την υπαγόρευση στο WordPad. Σε αυτές και σε μεταγενέστερες εκδόσεις των Windows, υπάρχει το στοιχείο ελέγχου RichEdit, με αποτέλεσμα το WordPad να υποστηρίζει επεκτάσιμες υπηρεσίες τρίτων (όπως γραμματική και ορθογραφικός έλεγχος) που έχουν δημιουργηθεί με χρήση του πλαισίου υπηρεσιών κειμένου (TSF).
Στα Windows Vista, η υποστήριξη για την ανάγνωση αρχείων DOC του Microsoft Word καταργήθηκε λόγω λανθασμένων προβλημάτων απόδοσης και μορφοποίησης και επειδή ένα ενημερωτικό δελτίο ασφαλείας της Microsoft ανέφερε μια ευπάθεια ασφαλείας στο άνοιγμα αρχείων Word στο WordPad. Για την προβολή παλαιότερων (97–2003) καθώς και νεότερων εγγράφων (Office Open XML), η Microsoft συνιστά το Word Viewer, το οποίο διατίθεται δωρεάν. Η υποστήριξη Native Office Open XML και ODF 1.1 κυκλοφόρησε στην έκδοση Windows 7 του WordPad.
Στα Windows 7, η διεπαφή χρήστη του προγράμματος ενημερώθηκε ώστε να χρησιμοποιεί μια κορδέλα, παρόμοια με εκείνα του Microsoft Office.
Σε μια εσωτερική έκδοση του 2020 των Windows 10, το WordPad τροποποιείται ώστε να περιλαμβάνει ειδοποιήσεις διαφημίσεων για τις εφαρμογές web του Office ως εναλλακτική.
Εμπορικό Λύκειο «Σάμος»
Το Εμπορικό Λύκειο Σάμος  ήταν εμπορική σχολή που λειτούργησε στη Σάμο από το 1898 έως το 1926.
Ίδρυση
Το 1897 ο Μικρασιάτης Αλκιβιάδης Σπυρίδης υπέβαλε αίτηση για σύσταση Εμπορικού Λυκείου με την επωνυμία Σάμος. Η Γενική Συνέλευση έθεσε όμως κάποιους περιορισμούς, όπως η έδρα της Σχολής να βρίσκεται στο Βαθύ, η κυβέρνηση της ηγεμονίας της Σάμου να εγκρίνει το πρόγραμμα των μαθημάτων και τον εσωτερικό κανονισμό του Λυκείου και την γενική εποπτεία να την έχει η κυβέρνηση. Στις 17 Οκτωβρίου 1898 συστήθηκε το Λύκειο. Στεγάστηκε σε διώροφο σπίτι ιδιοκτησίας Κ. Γιοκαρίνη. Λόγω οικονομικών δυσχερειών άρχισε να παρακμάζει η Σχολή και το 1926 συγχωνέυθηκε με την ιδιωτική Εμπορική Σχολή Δημητρίου Παράσχου.
Προέλευση μαθητών
Τον δεύτερο χρόνο λειτουργίας της Σχολής φοιτούσαν μαθητές τόσο από τη Σάμο όσο και από άλλα μέρη της Ελλάδας, όπως την Αττάλεια, Σμύρνη, Νέα Έφεσσο, Καστελόριζο, Αϊδίνιο, Κρήνη, Λέρο, Αγχιάλο, Πειραιά, Σώκια, Ναύπακτο, Κάρπαθο, Κω, Κελέμπεσι.
Μαθήματα
Διδάχθηκαν θρησκευτικά, ελληνικά, μαθηματικά, εμπορικά,χημεία, γαλλικά,αγγλικά, τουρκικά,γερμανικά, γυμναστική, μουσική. Ενδεικτικό της έμφασης που δώθηκε στη μουσική ήταν η σύσταση φιλαρμονικής από τη σχολή με 25 πνευστά και αρχιμουσικό τον Γεώργιο Παλαμάρη.
Πηγές
Κατηγορία:Ιστορία της Σάμου Κατηγορία:Ελληνικά σχολεία κατά την Τουρκοκρατία Κατηγορία:Εκπαιδευτικά ιδρύματα στην Ελλάδα
Ατλιλάρ
Το Ατλιλάρ είναι χωριό της επαρχίας Γκαζιμαγούσα στην Τουρκική Δημοκρατία Βορείου Κύπρου. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, σύμφωνα με την οποία το χωριό ονομάζεται Αλόδα. Ωστόσο, μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία και εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Πηγές
Κατηγορία:Οικισμοί στην Επαρχία Γκαζιμαγούσα
Βορίλας ποταμός
Ο Βορίλας ή αλλιώς και Μέγας Μελάς (εναλλακτικά: Μέγας Μελλάς) είναι μικρός ποταμός της Αχαΐας. Αποτελεί έναν από τους κύριους και μεγαλύτερους παραποτάμους του ποταμού Πείρου.
Οι κύριες πηγές του βρίσκονται σε δύο διαφορετικές αλλά κοντινές μεταξύ τους τοποθεσίες: η μία στα νότια πρόβουνα του Παναχαϊκού κοντά στο χωριό Καταρράκτης (Λόπεσι) και η άλλη στους πρόποδες του Ερυμάνθου κοντά στο χωριό Ροδιά (Μπούγα). Συμβάλλει με τον ποταμό Πείρο στην περιοχή της Βαλμαντούρας.
Ο ποταμός βρίσκεται και ρέει εξ ολοκλήρου εντός των ορίων της γεωγραφικής έκτασης της Δημοτικής Ενότητας Φαρρών του «Καλλικρατικού» Δήμου Ερυμάνθου. Στο μεγαλύτερο μέρος της διαδρομής του, κατά μήκος των όχθων του, φύονται πλατάνια.
Πηγές
Κατηγορία:Ποταμοί της Αχαΐας Κατηγορία:Δήμος Φαρρών
Σαλβέστρο των Μεδίκων
O Σαλβέστρο, ιταλ. Salvestro, (1331 - 1388) από τον Οίκο των Μεδίκων ήταν σημαιοφόρος και κοσμήτωρ της Φλωρεντίας.
Βιογραφία
Ο Σαλβέστρο ή Συλβέστρο γεννήθηκε το 1331 και ήταν γιος του Αλαμάνο. Ήταν τρίτος ξάδελφος του Αβεράρντο των Μεδίκων, πατέρα του Τζοβάνι ντι Μπίτσι ιδρυτή της Τράπεζας των Μεδίκων.
Ήταν μέλος της τάξης των πατρικίων, αντίπαλος των Γουέλφων. Η πολιτική του στηρίχθηκε στην προσπάθεια αποκλεισμού των μικρών Συντεχνιών της πόλης. Το 1378 εκλέχθηκε σημαιοφόρος (gonfaloniere) στο Συμβούλιο των 9 (Signoria) της Φλωρεντίας και αντιτέθηκε στους Γουέλφους αναβιώνοντας νόμους που τοποθετούσαν περιορισμούς στην αριστοκρατία και μειώνοντας τη δύναμη του διοικητή. Οι ευγενείς ένιωσαν να απειλείται η υπόστασή τους και αντέδρασαν.
Το 1378, μαζί με άλλους 63 πολίτες, έγινε ιππότης. Ο σημαιοφόρος της δικαιοσύνης Μικέλε ντι Λάντο του έδωσε τους δασμούς από τα καταστήματα της Παλαιάς Γέφυρας, αλλά αργότερα η Συντεχνία των Κλωστοϋφαντουργών, καχύποπτη για τα προνόμια του Λάντο στις μεσαίες τάξεις, το πήρε πίσω.
Μετά τη στάση των ευγενών ακολούθησε η στάση των Μεγάλων και Μικρών Συντεχνιών. Οι κλωστοϋφαντουργοί (chiombi), που δεν είχαν εκπρόσωπο στο Συμβούλιο ως Συντεχνία, εξεγέρθηκαν και έκαψαν μερικά σπίτια των ευγενών. Όταν επιβλήθηκαν, ο Σαλβέστρο κυβέρνησε ουσιαστικά ως δικτάτορας. Το 1382 όμως η παράταξη των Γουέλφων ανέκτησε τη δύναμή της και τον εξόρισε.
Οικογένεια
Νυμφεύτηκε την Μπαρτολομέα Αλτοβίτι και γιος του ήταν ο:
Πηγές
Κατηγορία:Οίκος των Μεδίκων
Γίγκμε Ναμγκιάλ Βανγκτσούκ
Ο Γίγκμε Ναμγκιάλ Βανγκτσούκ (γεννήθηκε στις 5 Φεβρουαρίου 2016) είναι το πρώτο παιδί και διάδοχος του Βασιλιά Γίγκμε Κεσάρ Ναμγκιάλ ΒανγκτσούκJ του Μπουτάν. Το όνομά του ανακοινώθηκε στις 16 Απριλίου 2016. Πριν από την ανακοίνωση ήταν γνωστός ως ο Γκιαλσέι που σημαίνει "πρίγκιπας". Πριν από τη γέννησή του ο πατρικός θείος του Πρίγκιπα Γιγκιέλ Ούγκιεν του Μπουτάν ήταν ο διάδοχος του Βασιλιά Γίγκμε Κεσάρ Ναμγκιάλ. Προς τιμήν της γέννησης του, από 108.000 δέντρα φυτεύτηκαν από χιλιάδες εθελοντές στο Μπουτάν. Αναμένεται να γίνει ο έκτος Ντρουκ Γκιάλπο (Βασιλιάς του Μπουτάν).
Παραπομπές
Κατηγορία:Πρίγκιπες διάδοχοι Κατηγορία:Μπουτανέζοι